《贺新郎 为冒君苗催妆》
清代·陈维崧

迟日娇莺啭。簸轻风、半栏芍药，参差人面。珠络流苏犀压角，十里龙绡微捲。

料好梦、一春曾选。节近菖蒲喧笑语，借五丝、先做同心缠。

画梁上，乳双燕。

笙歌沸处莲筹转。剪银灯、红酥檀晕，暗窥韩椽。小弟陆家工赠妇，春蚓花笺蟠遍。

何况是、丹青能擅。百种烟峦俱易画，远山眉、第一须葱茜。

看小试，君苗砚。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。